Rozpočet mesta Levoča na rok 2005
Ukazovateľ	rozpočet r. 2004	rozpočet r. 2005	
Príjmy bežného rozpočtu	140 341	159 722	
Výdavky bežného rozpočtu 	136 766	145 254	
Prebytok/Schodok bežného hospodárenia  	3 575	14 468 	
Príjmy kapitálového rozpočtu 	28 643	31 645	
Výdavky kapitálového rozpočtu	73 626	55 113	
Prebytok/Schodok kapitálového hospodárenia	-44 98	-23 468	
Príjmy finančné operácie 	42 984	12 500	
Výdavky finančné operácie	1 500	3 500	
Prebytok/Schodok finančného hospodárenia	41 484	9 000	
Spolu ( prebytok, schodok )	 	0	
Rozpočet mesta ako základný ekonomický nástroj určuje a riadi finančné hospodárenie všetkých zložiek verejnej správy, príspevkových ako aj rozpočtových organizácií v príslušnom rozpočtovom roku. Rozpočet mesta zahŕňa aj finančné vzťahy k štátnemu rozpočtu na základe fiškálnej decentralizácie, ktorá bola schválená prvý krát v tomto roku pre rok 2005 a nasledujúce roky. Rozpočet sa zostavil podľa platnej ekonomickej a finančnej klasifikácie stanovenej Ministerstvom financií, pričom rozpočet príjmov a výdavkov sa vnútorne člení na časť, ktorá obsahuje bežné príjmy a bežné výdavky (bežný rozpočet) a na časť, ktorá obsahuje kapitálové príjmy a kapitálové výdavky (kapitálový rozpočet). V oblasti príjmov bežného rozpočtu sa posúdili všetky možnosti ich naplnenia a reálne podmienky, ktoré sa premietli do konkrétnych čísel tak, aby bežný rozpočet bol prebytkový a celkový rozpočet vyrovnaný. 
B e ž n é  p r í j m y  
Daňové príjmy 
Očakávajú sa v celkovom objeme 98 091 tis. Sk v rámci ktorých je stanovený podiel dane z príjmov fyzických osôb na základe fiškálnej decentralizácie vo výške 78 708 tis. Sk. V tomto objeme sú započítané okrem bývalých podielových daní aj originálne kompetencie, ktoré prešli na mesto od roku 2002. K ďalším daňovým príjmom patria príjmy za tovary a služby, kde oproti roku 2004 nastali zmeny – zrušili sa miestne poplatky a nahradili sa daňovými. Zrušené boli poplatky z predaja alkoholu a tabakových výrobkov, z reklamy a zo vstupného. 
Nedaňové príjmy 
V roku 2005 je predpoklad, že mestu budú poukázané príjmy vo výške 635 tis. Sk z prerozdelenia hospodárskeho zisku v obchodných spoločnostiach, kde má mesto podiel. Príjmy z majetku mesta v podstatnej miere ovplyvňujú príjmy z mestských lesov vo výške 6 960 tis. Sk. Pri správnych poplatkoch sú započítané aj správne poplatky za výherné hracie automaty v celkovom objeme 1 320 tis. Sk a zbytok správnych poplatkov tvoria príjmy verejnej správy, matriky a stavebného úradu. 
Kapitálové príjmy 
Ide o príjmy z predaja majetku mesta, ktoré město rozpočtuje vo výške 15 875 tis. Sk. V roku 2005 sa predpokladá s predajom týchto budov: Nám. Majstra Pavla 5A; Mäsiarska č. 37; Garáž Technické služby, sídl. Západ; Uhoľná č. 2 /WC/; Zadný trakt Nám. Majstra Pavla č. 18; Košická ul. č. 7; Prístrešok Fedorkin jarok; Potočná č. 30 

Spolu príjmy z predaja budov ……………………….5 225 tis. Sk 
Z predaja pozemkov: MPV FO, PO; Levočská dolina; Fedorkin jarok 
Spolu príjmy z predaja pozemkov …………………10 500 tis. Sk 
V rámci kapitálových grantov a transferov je predpoklad naplnenia príjmov vo výške 15 770 tis. Sk, z čoho na obnovu historického jadra města je vyčlenených 11 000 tis. Sk. 
Bežné výdavky 
Podľa predloženého návrhu sú celkové bežné výdavky v roku 2005 rozpočtované podľa jednotlivých kapitol v celkovom objeme 145 254 tis. Sk. Navýšenie v jednotlivých kapitolách je z titulu valorizácie platu od 01.07.2005 a predpokladaného rastu cien za energie a palivá. Podstatné navýšenie je v položke náklady školstva – prenesený výkon, kde oproti predchádzajúcemu roku je nárast cca o 4 300 tis. Sk. V kapitole cestovný ruch je návrh rozpočtu následovný: Kreslená mapa Levoče 20 tis. Sk Bežná propagácia meta 25 tis. Sk Propagačné materiály 60 tis. Sk Značenie turistických chodníkov 5 tis. Sk Rezerva 50 tis. Sk 
Kapitálový výdavky 
V mesiaci november na mimoriadnom zastupiteľstve bol prejednaný zoznam rozvojových programov mesta, pričom potreby finančných zdrojov na ich krytie je vyššie, ako predložený rozpočet poskytuje. Prioritou realizácie týchto akcií je skutočnosť poskytnutých grantov a transferov zo štátu ako aj schválených projektov v rámci EÚ. 
Krytie výdavkov 
Príjmy bežného rozpočtu 159 722 tis. Sk 
Výdavky bežného rozpočtu 145 254 tis. Sk 
Prebytok +14 468 tis. Sk 
Kapitálové príjmy 31 645 tis. Sk 
Kapitálové výdavky 55 113 tis. Sk 
Schodok -23 468 tis. Sk 
Príjmy finanč. operácií 12 500 tis. Sk 
Výdavky finanč. operácií 03 500 tis. Sk 
Prebytok +9 000 tis. Sk 
Schodok kapitálových príjmov a výdavkov mesto vykryje zapojením prebytku finančných operácií a prebytkom bežného rozpočtu v roku 2005.